Diari Oficial de la Generalitat Valenciana


Sumari del DOGV 7038, del 04-06-2013 (2013/5406)

RESOLUCIÓ de 6 de maig de 2013, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 18/2012, de 28 de desembre, de la Conselleria de Benestar Social, per la qual es regulen i convoquen ajudes dirigides al suport de la maternitat: «Primers dies», en l'exercici 2013 (línia T7134).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7038

Data del DOGV
:   04-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5406


Data del document
:   06-05-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de maig de 2013, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 18/2012, de 28 de desembre, de la Conselleria de Benestar Social, per la qual es regulen i convoquen ajudes dirigides al suport de la maternitat: «Primers dies», en l'exercici 2013 (línia T7134). [2013/5406]  
L'Orde 18/2012, de 28 de desembre, de la Conselleria de Benestar Social, per la qual es regulen i convoquen ajudes dirigides al permís de la maternitat : «Primers Dies» en, l'exercici 2013 (DOCV núm. 6962, d'11 de febrer de 2013) va ser, tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i el finançament de les ajudes queda condicionat a l'aprovació dels crèdits corresponents.  
Aprovada i publicada la Llei 11/2012, de 27 de desembre, de Pressupostos de la Generalitat per a l'exercici 2013 (DOCV núm. 6933, de 31.12.2012), en aplicació del que establix l'article 3 de l'esmentada orde d'ajudes, i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, pertoca publicar els crèdits i la línia de subvenció destinada al finançament de les ajudes regulades i convocades per la mencionada Orde 18/2012.  
  
En virtut del que s'exposa i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 193/2012, de 24 de desembre, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Donar publicitat al crèdit pressupostari i a la línia de subvenció que es relaciona a continuació, destinat a finançar les ajudes regulades i convocades per l'Orde 18/2012, de 28 de desembre, de la Conselleria de Benestar Social, per la qual es regulen i convoquen ajudes dirigides al permís de la maternitat: «Primers dies», en l'exercici 2013 (DOCV núm. 6962, d'11 de febrer de 2013), amb càrrec al programa pressupostari 323.10 «Promoció de les famílies i les dones»:  
  
Denominació: Primers dies  
Línia de subvenció: T7134  
Consignació pressupostària: 96.000,00 €  
Procedència i quantia dels fons: propis  
  
Segon  
El règim de lliuraments serà l'establit en l'article 35 de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV núm. 6933, de data 31 de desembre de 2012), de la manera següent: el 60% de l'import de la subvenció es lliurarà immediatament una vegada concedida esta; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
Així mateix, de conformitat amb el que disposa la base vintena punt primer del títol V de l'annex I de l'Orde 18/2012, de 28 de desembre, de la Conselleria de Benestar Social, per la qual es regulen i convoquen ajudes dirigides al permís de la maternitat: «Primers dies», en l'exercici 2013 (DOCV núm. 6962, de data 11 de febrer de 2013), la subvenció concedida les activitats de la qual es desenrotllen en el període comprés entre l'1 de gener i el 30 de setembre de 2013 hauran de justificar-se, com a màxim, a 31 d'octubre de 2013. Aquelles activitats la realització de les quals estiga prevista per al període comprés entre l'1 d'octubre i el 31 de desembre de 2013 podran justificar-se fins al 31 de gener de 2014.  
  
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 6 de maig de 2013.- La consellera de Benestar Social: Asunción Sánchez Zaplana.